SHBA: Demokrati Barak Obama kryeson në anketimet e fundit
Ekonomia kryeson temat e fushatës presidenciale, ndërkohë që kandidatët shkëmbejnë akuza të ndërsjellta në ditët e fundit para zgjedhje
Senatori Obama vazhdoi fushatën në shtetin e Indianës. Hera e fundit kur ky shtet votoi për një kandidat demokrat ishte në zgjedhjet e vitit 1964.Anketimet e fundit në Indiana, shtet i cili hyn në grupin e dhjetë shteteve kyçe për zgjedhjet, nxjerrin senatorin Obama me një avantazh prej dhjetë pikësh ndaj senatorit Mekein. Por anketimet e tjera tregojnë se gara është më e fortë se kaq.Gjatë një takimi me zgjedhësit në kryeqytetin Indianapolis, zoti Obama akuzoi zotin Mekein se po vë korporatat e mëdha përpara punëtorëve në planin e tij ekonomik. Zoti Obama do të tërhiqet nga fushata deri të shtunën pasi do të vizitojë gjyshen e sëmurë 85-vjeçare në shtetin e Hauait. Megjithë rezultatet jo të mira të anketimeve kombëtare dhe atyre në shtetet kyçe, republikani Mekein vazhdoi të kritikojë planin ekonomik të zotit Obama, veçanërisht mbi çështjen e taksave.Zoti Mekein vazhdoi fushatën në shtetin e Floridas duke përmendur situatën e të ashtuquajturit Xho-Hidrauliku. Xho është një hidraulik nga shteti i Ohajos i cili kundërshtoi planin e taksave të zotit Obama gjatë një bisede që zhvilloi me senatorin demokrat gjatë fushatës.Zoti Mekein thotë se plani i Senatorit demokrat është një përpjekje e thjeshtë për të shpërndarë pasurinë, t’ua marrësh atë të pasurve dhe t’ua japësh të varfërve. Anketimi i fundit i Universitetit Kuinipiak i jep kandidatit Obama një epërsi prej 5 pikësh në shtetin e Floridas, shtet ky që u fitua nga presidenti Bush gjatë zgjedhjeve të fundit.Anketimet tregojnë se zoti Obama e ka shtuar avantazhin e tij në shtete kyçe si Ohaio, Pensillvania, Miçigani, Minesota dhe shteti i Uiskonsinit. Sipas një faqeje interneti që merret me anketimet zoti Obama ka një avantazh prej 7 pikësh në rang kombëtar. Gjithnjë e më shumë analistë politikë thonë se zoti Obama po e ruan epërsinë e tij në garë. Ata thonë se zoti Mekein ka gjithnjë e më pak mundësi për ta ulur këtë epërsi gjatë ditëve të fundit të fushatës.Karlin Maumën monitoron opinionin publik amerikan në institutin American Enterprise në Uashington. Të dy kandidatët do të fokusohen në të njëjtin numër të vogël shtetesh gjatë ditëve të fundit të fushatës, shtete njohur ndryshe si vendimtare për garën. Këto janë shtete si Ohajo, Florida, Mizuri që shpesh vendosin se kush do të jetë presidenti i ardhshëm amerikan. //ad//